Jeon Han _Wiki Commons .td_uid_2_601f9ddfe72e5_rand.td-a-rec-img{text-align:left}.td_uid_2_601f9ddfe72e5_rand.td-a-rec-img img{margin:0 auto 0 0} "Jew se nġibu ruħna bħall-aħwa jew neqirdu lil xulxin u m'hemm l-ebda ħin għall-indifferenza. Ma nistgħux naħslu idejna minn ħutna, bid-distanza, bi traskuraġni jew b'diżinteress. Jew aħna aħwa, jew kollox jiġġarraf." Dan qalu il-Papa Franġisku qal dan meta kien qed jindirizza fl-ewwel Jum Internazzjonali tal-Fraternità tal-Bniedem spjega li llum il-fraternità hija l-fruntiera l-ġdida tal-umanità. "L-unika fruntiera li fuqha rridu nibnu hija dik li nkunu aħwa bejnietna, li hija l-isfida tas-seklu tagħna, hija l-isfida ta' żminijietna," qal il-Papa. Papa Franġisku ċċelebra l-Jum Internazzjonali tal-Fraternità tal-Bniedem f'avveniment virtwali organizzat mix-Sheikh Mohammed bin Zayed. L-avveniment kien ospitat f'Abu Dhabi, il-kapitali tal-Emirati Għarab Magħquda, u ra l-parteċipazzjoni tal-Grand Imam ta' Al-Azhar, Ahmad Al-Tayyeb, u s-Segretarju Ġenerali tan-Nazzjonijiet Uniti, António Guterres, flimkien ma' mexxejja. Iċ-ċelebrazzjoni tal-Ħamis kienet marbuta mal-iffirmar storiku tad-Dokument dwar il-Fraternità tal-Bniedem għall-Paċi Dinjija u l-Ħajja Flimkien, sentejn ilu f'Abu Dhabi. Il-firmatarji ta' dan id-dokument, il-Papa Franġisku u l-Grand Imam ta' Al-Azhar, qattgħu aktar minn sena jabbozzawh qabel ma ffirmawh f'Abu Dhabi, fl-4 ta 'Frar 2019. Kien it-800 anniversarju tal-laqgħa ta' San Franġisk mas-Sultan al-Malik al-Kamal fl-1219. Franġisku qal li dinja mingħajr aħwa kienet dinja ta' għedewwa. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_601f9ddfe7582_rand.td-a-rec-img{text-align:left}.td_uid_3_601f9ddfe7582_rand.td-a-rec-img img{margin:0 auto 0 0}